cyanic-selkie/wikianc huggingface dataset:
Vähä-Sammalinen
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 138,8 metriä mpy.
Leppäkorpi (Nummi)
thumb|Leppäkorven työväentalo thumb|Marjatan Kyläkauppa Leppäkorvessa. Leppäkorpi on kylä Nummella Lohjalla. Leppäkorven työväentalolla järjestetään vuosittain Leppäkorpi Rokkaa -hyväntekeväisyystapahtuma, jossa kerätään varoja yksityisen päiväkodin toimintaan. Lisäksi työväentalolla vietetään syksyisin mm. hirvipeijaisia. Leppäkorven työväentalo täytti marraskuussa 2008 100 vuotta.
Marjatan Kyläkauppa jossa olli myös postin asiamiespalvelut, lopetti toimintansa 1921.
Helmut Noll
Helmut Noll (27. kesäkuuta 1934 Vegesack – 27. marraskuuta 2018) oli saksalainen soutaja ja olympiamitalisti.
Copa Libertadores
Copa Libertadores de América, on Etelä-Amerikan jalkapalloliiton Conmebolin järjestämä maanosan korkein kansainvälinen seurajoukkueiden turnaus, joka luonteeltaan vastaa Euroopan Mestarien liigaa. Eniten mestaruuksia on argentiinalaisella Independientellä jolla on 7 mestaruutta
Ensimmäisen kerran kilpailu järjestettiin vuonna 1960, jolloin siihen saivat osallistua vain Argentiinan, Bolivian, Brasilian, Chilen, Ecuadorin, Paraguayn, Perun ja Uruguayn mestarijoukkueet. Vuodesta 1970 lähtien kilpailuun ovat saaneet osallistua myös kansallisten sarjojen kakkosjoukkueet sekä myös venezuelalaiset joukkueet.
Sittemmin ajan mittaan osallistujamäärää on nostettu ja vuonna 2005 osallistui kilpailuun 38 joukkuetta. Hallitsevan mestarin lisäksi osallistui Argentiinasta ja Brasiliasta viisi joukkuetta ja Boliviasta, Chilestä, Kolumbiasta, Ecuadorista, Meksikosta, Paraguaysta, Perusta, Uruguaysta sekä Venezuelasta kolme.
Cupissa ei käytetä jatkoaikaa ja vierasmaalisääntökin tuli mukaan vasta vuonna 2005.
Copa Libertadoresin voittaja edustaa Etelä-Amerikkaa seurajoukkueiden maailmanmestaruuskilpailuissa. Aiemmin kilpailun voittaja osallistui Intercontinental Cupiin. Copa Libertadoresin mestari kohtaa myös toisen Etelä-Amerikan seurajoukkueiden kilpailun Copa Sudamericanan mestarin Recopa Sudamericanassa, joka vastaa Euroopan Super Cupia.
Gustaf Albert Backman
Gustaf Albert Backman (25. helmikuuta 1861 Joensuu – 11. lokakuuta 1927 Helsinki) oli suomalainen ylilääkäri, lääkintöneuvos ja professori.
Gustaf Albert Backmanin vanhemmat olivat suutari Gustaf Johan Backman ja Elisabet Jääskeläinen. Hän pääsi ylioppilaaksi 1878 Kuopion lyseosta ja valmistui Helsingin yliopistosta filosofian kandidaatiksi 1882, filosofian maisteriksi 1886, lääketieteen kandidaatiksi 1884 ja lääketieteen lisensiaatiksi 1888.
Backman oli mukana perustamassa 7. toukokuuta 1898 Tampereen Lääkäriseuraa Engströmin kahvilassa Tampereella ja hänet valittiin seuran ensimmäiseksi puheenjohtajaksi. Backman oli liittynyt Duodecim-seuraan jo 1882 ja oli osallistunut aktiivisesti seuran toimintaan. Tampereella oli Tampereen Lääkäriseuran perustamisvuonna 10 lääkäriä, joista seuran perustamiskokoukseen osallistui 8. Alpuksi Tampereella kutsutun Backmanin mukaan on nimetty Pohtolan kaupunginosan Alpunkuja.
Backman oli naimisissa vuodesta 1888 Julia Josefina Grönroosin kanssa.
Stanssaus
Stanssaus eli muotoleikkaus ( = meistää) on painotekniikassa käytettävä menetelmä, jolla stanssia käyttämällä viimeistellään käsiteltävänä oleva materiaali leikkaamalla se haluttuun muotoon, joka näin voidaan saada poikkeamaan normaalista arkin muodosta lähes rajattomasti.
Sovellettuna menetelmää käytetään myös metallituotteiden pintakäsittelyyn tai levyjen aukottamiseen. Tällöin sen nimityksenä on yleisemmin käytössä meisto ja työvälineen nimenä vastaavasti meisti.
Angleseansetteri
Angleseansetteri (Anglesea Setter) on sukupuuttoon kuollut englantilainen koirarotu.
Ulkonäkö
Angleseansetteri oli kapearunkoinen ja pitkäraajainen. Sen karvapeite oli vähemmän sileä kuin englanninsetterillä, mutta vähemmän kihara kuin walesinsetterillä. Väritys oli musta-ruskea-valkoinen (tricolor).
Luonne ja käyttäytyminen
Rotu oli aktiivinen, herkkäluonteinen ja nopea. Se ei ollut välttämättä kovin sitkeä, mutta sitäkin nopeampi.
Alkuperä
Angleseansetterin jalosti Staffordshiren Cannock Chasessa Anglesean markiisi, jolta se on saanut nimensä.
Anatoli Bogdanov (ampuja)
Anatoli Ivanovitš Bogdanov (, 1. tammikuuta 1931 Leningrad – 30. syyskuuta 2001 Moskova, Venäjä) oli Neuvostoliittoa edustanut kilpa-ampuja ja olympiavoittaja.
Helsingin 1952 olympialaisissa Bogdanov voitti kultaa vapaakivääriammunnan kolmen asennon kilpailussa. Hänen yhteistuloksensa oli 1123, joka koostui makuuasennon pisteistä 388, polviasennon pisteistä 376 ja pystyasennon 359 pisteestä. Hopealle sijoittunut Sveitsin Robert Bürchler hävisi hänelle kolme pistettä.
30. joulukuuta 1953 Bogdanov ampui vapaakiväärillä kaikkien aikojen parhaan tuloksen 1143.
Melbournen 1956 olympialaisissa Bogdanov voitti kultaa pienoiskivääriammunnan kolmen asennon kilpailussa. Hänen yhteistuloksensa oli 1172, joista hän sai 396 makuuasennosta, 392 polvelta ja 384 pystystä. Hopealle sijoittunut Tšekkoslovakian Otakar Hořínek sai saman yhteistuloksen.
De svarta riddarna
De svarta riddarna ("Mustat ritarit") on norjalais-ruotsalaisen Margit Sandemon kirjoittama historiallinen romaanisarja. Sarjaan kuuluu kaksitoista kirjaa, jotka ovat (nimisuomennokset ruotsinkielisten nimien mukaan):
1. I skuggan av ett tecken (Varjon merkissä)
2. Dit ingen går (Sinne ei mene kukaan)
3. Vindens klagan (Tuulen valitus)
5. Skuggor (Varjot)
6. Tistel bland rosor (Ohdakkeita ruusujen seassa)
7. Amuletterna (Amuletit)
8. Järnjungfrun (Rautaneitsyt)
9. Demonens vingar (Demonin siivet)
11. Stenarnas tystnad (Kivien hiljaisuus)
12. Vinterdröm (Talviuni)
De svarta riddarna -sarja on julkaistu kolmella kielellä, norjaksi, ruotsiksi ja puolaksi.
thumb|De svarta riddarna -sarjan logo. Sarjan ensimmäinen osa ilmestyi vuonna 2000 ja viimeinen vuonna 2003. Lisäksi on kirjoitettu vuonna 2003 julkaistu kirja nimeltä I riddarnas spår, joka kertoo niistä vanhoista legendoista ja siitä tutkimustyöstä, johon De svarta riddarna -sarja perustuu.
Juoni
De svarta riddarna-sarjan tapahtumat alkavat vuonna 2001. Päähenkilöinä on kaksi nuorta, Unni ja Morten. Morten on juuri joutunut auto-onnettomuuteen, ja kun Unni käy hänen luonaan sairaalassa, hän saa kuulla, että 1400-luvulla viisi mustaa ritaria tekivät sopimuksen ja langettivat Mortenin suvun ylle kirouksen, joka aiheutti sen, ettei kukaan siinä suvussa elä 25 vuotta vanhemmaksi. Sekä Mortenin vanhemmat että isovanhemmat kuolivat jo 25-vuotiaina, ja nyt Mortenin 25-vuotissyntymäpäivä lähestyy uhkaavasti ja häntä odottaa sama kohtalo.
Unni ja Morten päättävät tehdä yhdessä jotakin kirouksen murtamiseksi, ja lähtevät jäljittämään kirousta. Tarinan edetessä he tapaavat kolme muuta nuorta, Antonin ja hänen veljensä Jordin sekä Jordin naisystävän Veslan.
D-6 Jakobinets
D-6 Jakobinets (Якобинец) oli Dekabrist-luokan sukellusvene. Alus kuului vuoden 1926 laivasto-ohjelmaan.
Valmistus
Sukellusvene tilattiin vuoden 1926 laivasto-ohjelmassa Nikolajevista Nikolajevin eteläiseltä telakalta, missä köli laskettiin 14. huhtikuuta 1927 telakkanumerolla S-29. Vene laskettiin vesille 12. toukokuuta 1929 ja otettiin palvelukseen 15. kesäkuuta 1931.
Palvelus
D-6 tuhoutui pommituksessa Sevastopolin telakalla 12. marraskuuta 1941. Saksan maavoimien lähestyessä Sevastopolia hylky hylättiin 26. kesäkuuta 1942 ja romutettiin sodan jälkeen.
Porta Esquilina
thumb|200px|Porta Esquilina eli nykyinen [[Gallienuksen riemukaari .]]
Porta Esquilina (nykyinen Arco di Gallieno) oli antiikin Rooman aikainen portti Serviuksen muurin itäpuolella. Rooman keisari Augustus (27 eaa. – 14 jaa.) korjautti sen ja vuonna 262 roomalainen ritari Marcus Aurelius Victor muutti portin riemukaareksi ja omisti sen keisari Gallienukselle ja hänen vaimolleen Cornelia Saloninalle.
Jaco Pastorius (albumi)
Levy alkaa cover-versiolla Miles Davisin "Donna Leestä" (kappale on alun perin kreditoitu Charlie Parkerin sävellykseksi). Toinen kappale on funk-raita, jossa laulajina on R&B duo Sam & Dave. Se on myös levyn ainoa vokaaliraita. Kolmas kappale, "Continuum", on Pastoriuksen varsin kokeellinen sävellys, jota dominoivat ilmavasti käytetty basso ja kaksi sähköpianoa. Neljäs raita on jousisektion tuella esitetty jazzmainen nopeahko sävellys, joka osittain yhdistyy Hancockin kappaleeseen "Speak Like A Child". B-puolen aloittava "Portrait of Tracy" on Jacon bassollaan yksin soittama hidas sävellys. "Opus Pocus" on steel-rumpuja hyödyntävä melodinen fuusiokappale, jossa saksofonissa on Wayne Shorter. "Okokole Y Trompa" on yksinkertainen sävellys, jossa bassokuvion ja lyömäsoittimen päällä kuullaan puhallinsooloa. "(Used to Be a) Cha-Cha" on puhdasta jazzia edustava sävellys, jossa huilisti Hubert Laws puhaltaa melodian piccolollaan. Laws, Hancock ja Pastorius soittavat kaikki pitkän soolon. Viimeinen raita, "Forgotten Love", on Pastoriuksen sävellys pianolle ja jousille, jossa hän ei itse soita laisinkaan.
Maratoonari
Maratoonari voi tarkoittaa seuraavia:
Arrénes
Arrénes (virallisesti Δημοτική Ενότητα Αρρένων, Dimotikí Enótita Arrénon) on yksi Nestórion kunnan kunnallisyksiköistä ja entinen itsenäinen Kreikan kyläkunta. Se sijaitsee Kastorián alueyksikössä Länsi-Makedonian alueella. Kunnallisyksikön väkiluku on 548 (vuonna 2011).
Arrénesin kunnallisyksikkö käsittää Nestórion kunnan eteläosan. Sen suurin asutus on Eptachórin kylä. Arrénes oli itsenäinen kyläkunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Nestórion kuntaan yhdessä Akrítesin ja Grámoksen kanssa, jolloin se muuttui uuden kunnan kunnallisyksiköksi.
Kunnallisyksikön osat
Arrénesin kunnallisyksikkö muodostuu seuraavista kyläyhdyskunnista ja asutuksista:
Eljot
Eljot käytti olemassa olevia puhelinyhteyksiä, mutta niin, ettei tasajännitteistä ja virraltaan mikroampeeriluokkaa olevaa, pulsseina välittyvää liikennettä voinut kuunnella. Eljotin esikuva Fullerphone oli nimenomaan kehitetty maakuuntelumenetelmiä vastaan suojautumiseen.
Yksittäisistä Eljot-viesteistä on säilynyt tietoja yksiköiden, kuten Osasto Marttinan sotapäiväkirjoissa. Esimerkki Osasto Marttinan sanomasta Osasto Kuismaselle 15. lokakuuta 1942: ''Kuismanen. Voitko lähettää kuudelle miehelle viikon muonan lehti P-36-10 x 94 y 81 Pyhäjärvi huomenna tai ylihuomenna. Täällä ei sää salli. Marttina.''
Matonen
Matonen on Keski-Suomessa Jämsässä Ylä-Partalan kylän lähellä sijaitseva järvi.
Maantietoa
Järven pinta-ala on 7,3 hehtaaria, se on 600 metriä pitkä ja 300 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 141 metriä mpy.
Matti Heinivaho
Matti Heinivaho (s. 20. tammikuuta 1936 Messukylä) on suomalainen laulaja sekä televisiotuottaja ja -ohjaaja.
Laulajana Heinivaho aloitti uransa elokuussa 1951 jolloin hän esiintyi Tip Top-orkesterin solistina Lempäälässä Nurmen lavalla. Seuraavana keväänä hän perusti Domino-orkesterin, mutta liittyi jo samana syksynä Pelimannipojat-yhtyeeseen. Tässä kokoonpanossa hän laulun lisäksi soitti vibrafonia. Varusmiespalveluksen jälkeen syntyi Matti Heinivahon kvintetti. 1950-lopulla hän teki ensimmäiset levytyksensä, ensin Levytukku Oy:lle ja sitten Westerlundin His Master's Voicelle. Vuonna 1960 julkaistu ”Tunturin juurella” oli Heinivahon läpimurtolevytys ja vuoden toiseksi suosituin kappale Mauno Kuusiston ”Kertokaa se hänelle” jälkeen.
Vuonna 1964 Heinivaho aloitti työskentelynsä Yle TV2:n musiikkitoimituksessa. Tuottajana ja ohjaajana hänen työuransa jatkui vuoteen 1999, jolloin hän jäi eläkkeelle. Heinivaho ohjasi ja toimitti TV2:lle yli 700 musiikkiohjelmaa.
Vuoden 1965 Miss Suomen Virpi Miettisen kunniaksi sanoitettu ruotsalainen käännöskappale ”Pikku neiti porvoolainen” oli Heinivahon toinen menestyslevy. Vuonna 1966 Matti Heinivaho levytti kolmannen suuren hittinsä, käännöskappaleen ”Lännen tie”. Se oli alun perin Frankie Lainen tunnussävel televisiosarjasta Rawhide. Vuonna 1971 ilmestyi Heinivahon ensimmäinen albumi, Lännen tiellä. 28. elokuuta 2001 Matti Heinivaho juhli 50-vuotistaiteilijauraansa juhlakonsertissa Tampere-talossa. Konsertista julkaistiin live-albumi.
Heinivaho esiintyy edelleen esittäen varsinkin jazzia ja hän on toiminut vibrafonistina sekä Tamjazz ry:n puheenjohtajana. Heinivaho on ollut kunnallispolitiikassa mukana vuodesta 1972 lähtien. Hän on Kokoomuksen kaupunginvaltuutettu Tampereella, ja marraskuussa 2006 hän oli seurakuntavaalien ääniharava.
Joulukuussa 2008 Heinivaholle myönnettiin Tampereen kaupungin anomuksesta musiikkineuvoksen arvonimi. Vuonna 2018 hän sai suomalaisen Louis Armstrong -palkinnon perinnejazzin edistämisestä.
Matti Heinivahon tytär Tiina Heinivaho valittiin vuonna 1977 ensimmäiseksi Miss Farkku-Suomeksi.
Bauerfieldin kansainvälinen lentoasema
thumb|Bauerfieldin kansainvälinen lentoasema Bauerfieldin kansainvälinen lentoasema on lentoasema Vanuatun pääkaupungissa Port Vilassa. Se toimii Air Vanuatun kotikenttänä.
Lentokentällä on kaksi kiitotietä. Asfaltoidun pääkiitotien pituus on 2 600 metriä, ja sen lisäksi lentoasemalla on 1 009 metrin pituinen ruohokiitotie.
Lentoyhtiöt
Lähde:
Blåljus!
Blåljus (norj. Blålys!, suom. "Sinivalo") on norjalais-ruotsalaisen Margit Sandemon kirjoittama romaanisarja. Sarja käsittää kuusi kirjaa, jotka ovat (nimisuomennokset ruotsinkielisten nimien mukaan):
Blåljus-sarja on julkaistu kahdella kielellä, ruotsiksi ja norjaksi. Sarja julkaistiin vuonna 2004, ja sitä on olemassa vain pehmeäkantisena.
Valtavaara
pienoiskuva|Näköalaa Valtavaara on vaara Kuusamossa Rukatunturin koillispuolella. Sen korkeus on 492 metriä. Valtavaara on Pohjois-Pohjanmaan maakunnan korkein luonnontilainen kohta.
Valtavaaran laella on entinen palovartijan tupa, joka on nykyään retkeilijöiden käytössä päivätupana. Tuvasta on poistettu kamiina tammikuussa 2020. Valtavaara kuuluu Valtavaara-Pyhävaaran luonnonsuojelualueeseen ja on osa vaarajonoa Konttainen-Valtavaara-Rukatunturi-Pyhävaara. Valtavaaran halki kulkee Suomen tunnetuimpiin kuuluva vaellusreitti Karhunkierros.
Hitaus
Hitaus eli inertia on kappaleen taipumus jatkaa tasaisessa liiketilassaan, ellei siihen kohdistu kiihtyvyyttä aiheuttavaa nettovoimaa. Jos kappaleeseen ei vaikuta mitään voimia, tai siihen vaikuttavien voimien resultantti (summa) on nolla, kiihtyvyys on nolla. Kappaleen hitaus tarkoittaa kappaleen kykyä vastustaa liikkeen muutosta. Hitauden suure on kappaleen massa. Termi inertia tulee latinan sanasta iners, joka tarkoittaa toimetonta tai hidasta. Vaihtoehtoisia, mutta harvemmin käytettyjä nimiä hitaudelle ovat jatkavuus, jatkuvuus ja vitka.
Newtonin toisen lain mukaan kappaleen kiihdyttämiseen tarvittava voima on suoraan verrannollinen kappaleen massaan. Tätä kappaleen ominaisuutta kutsutaan myös sen hitaaksi massaksi, joka kuvaa kappaleen hitauden määrää. Hidas ja painava massa on perinteisesti eroteltu käsitteinä toisistaan, mutta nykyisen teorian, yleisen suhteellisuusteorian, mukaan ei ole olemassa erikseen hitautta ja painavuutta, vaan kyseessä on sama ilmiö.
Hitaus tarkoittaa sitä, että massallisen kappaleen vuorovaikuttaessa toisen kappaleen kanssa siihen kohdistuva voima vastustaa liiketilan jatkavuutta kiihtyvyydellä a = F/m, missä F on vuorovaikutusvoima ja m kappaleen massa. Esimerkiksi kun bussi kääntyy oikealle, kyydissä seisova henkilö kallistuu bussiin nähden vasemmalle, koska henkilöllä on massansa määrä hitautta ja liikkeen suunnan muuttamiseksi tarvitaan suuruudeltaan henkilön massaan verrannollinen voima esim. bussin penkkirakenteista. Pyörimisliikkeessä, kuten karusellissa, kaikki pyörimisen mukana liikkuvat osat tarvitsevat kytkennän pyörimisakseliin, keskihakuvoiman, muuten ne jatkaisivat liikettään saavuttamallaan nopeudella pyörimiskaaren tangentin suuntaan.
Joseph Guillemot
Joseph Guillemot (1. lokakuuta 1899 Le Dorat, Ranska – 9. maaliskuuta 1975 Pariisi) oli ranskalainen kestävyysjuoksija.
Pienikokoinen Guillemot (160 cm, 54 kg) taisteli ensimmäisessä maailmansodassa ja sai taistelukaasusta pahoja keuhkovaurioita. Hänen sydämensä oli epämuodostuman takia ruumiin oikealla puolella, mutta siitä huolimatta hänestä kehittyi erinomainen kestävyysjuoksija. Vuonna 1920 hän voitti Ranskan mestaruuden 5 000 metrin juoksussa, minkä ansiosta hänet valittiin Antwerpenin kesäolympialaisiin.
Olympialaisten ensimmäinen kestävyysjuoksutapahtuma oli 5 000 metrin juoksu. Paavo Nurmi lähti pitämään juoksussa kovaa alkuvauhtia yrittäen pudottaa muut kilpailijat heti alussa. Guillemot pysyi hänen kannassaan ja ohitti hänet viimeisessä kaarteessa. Nurmi ei ollut tottunut loppukireihin, joten hän hölkkäsi maaliin 4,4 sekuntia Guillemotin perässä. Guillemotin voittoaika oli 14.55,6. 10 000 metrin juoksu pidettiin kaksi päivää myöhemmin. Kilpailua aikaistettiin kolmella tunnilla kuningas Albert I:n pyynnöstä. Guillemot kuuli tämän syötyään juuri tukevan aamiaisen. Lisäksi hänen juoksukenkänsä oli varastettu, joten hän joutui juoksemaan kaksi numeroa liian suurilla kengillä. Kilpailussa vatsakrampeista kärsinyt Guillemot kävi tiukan kamppailun Paavo Nurmen kanssa, mikä päättyi Nurmen voittoon loppukirikamppailussa. Nurmi voitti ajalla 31.45,8, Guillemot jäi tästä 1,4 sekuntia.
Olympialaisten jälkeen Guillemot voitti 1922 maastojuoksun henkilökohtaisen maailmanmestaruuden sekä oli voittamassa joukkuekilpailun maailmanmestaruuden vuosina 1922 ja 1926. Hän voitti Ranskan mestaruuden 5 000 metrillä kolmeen kertaan, mutta Ranskan yleisurheiluliiton kanssa tulleiden erimielisyyksien takia hän ei päässyt Pariisin olympialaisiin. Uransa aikana hän teki kaksi maailmanennätystä: 2 000 metrillä 5.34,8 ja 3 000 metrillä 8.42,2. Askin päivässä tupakoinut Guillemot kuoli 75-vuotiaana Pariisissa.
Huntuparatiisilinnut
Huntuparatiisilinnut (Cnemophilidae) on Papua-Uuden-Guinean vuoristoissa esiintyvä varpuslintuheimo.
Aikaisemmin huntuparatiisilinnut luettiin kuuluvaksi paratiisilintuihin (Paradisaeidae), mutta uudemmat tutkimukset ovat osittaneet, etteivät ne ole lähisukulaisia, vaan niiden lähimpiä sukulaisia ovat marjastajat (Melanocharitidae).
Huntuparatiisilintuja on kaksi sukua, joissa on kolme lajia:
Rakel Seweriin
Rakel Solberg Seweriin (26. kesäkuuta 1906 Hof – 17. syyskuuta 1995 Oslo) oli norjalainen työväenpuolueen poliitikko. Hän istui suurkäräjillä 1945–1969 ja toimi Norjan sosiaaliministerinä 1953–1955.
Jean-Baptiste-Donatien de Vimeur de Rochambeau
Jean-Baptiste-Donatien de Vimeur, comte de Rochambeau (Rochambeaun kreivi) (1. heinäkuuta 1725 Vendôme, Ranskan kuningaskunta – 10. toukokuuta 1807 Thoré, Ranska) oli ranskalainen marsalkka, joka taisteli Yhdysvaltain vapaussodassa komentaen ranskalaisia joukkoja, jotka auttoivat amerikkalaisia voittamaan britit Yorktownin piirityksessä Virginiassa vuonna 1781.
Elämä ja ura
Rochambeauta oli alun perin suunniteltu kirkon palvelukseen, ja hän sai opetusta Blois'n jesuiittakoulussa, mutta isoveljensä kuoleman hän astui armeijaan 16-vuotiaana, ja vuonna 1745 hänestä tuli Orléansin herttuan Ludvig Filipin apulainen, jonka jälkeen hän komensi ratsuväkirykmenttiä. Hän taisteli Itävallan perimyssodassa Böömissä, Baijerissa ja Reininmaalla ja oli vuonna 1747 saavuttanut everstin arvon. Hän osallistui Maastrichtin piiritykseen vuonna 1748, hänestä tuli Vendômen kuvernööri vuonna 1749, ja kun hän oli kunnostautunut vuonna 1756 Menorcan retkikunnassa, hänet ylennettiin jalkaväen prikaatikenraaliksi. Vuosina 1757 ja 1758 hän taisteli Saksassa, erityisesti Krefeldissä, haavoittui useita kertoja Kloster Kampin taistelussa vuonna 1760, nimitettiin vuonna 1761 ratsuväen tarkastajaksi. Ranskan ministerit kysyivät häneltä usein neuvoa sotateknisissä kysymyksissä.
Kun Ranskan kuningas päätti lähettää sotilasjoukon auttamaan Amerikan siirtomaita vapaussodassa, Rochambeau nimitettiin kenraaliluutnantiksi ja määrättiin noin 6 000 miehen vahvuisen joukon komentajaksi auttamaan George Washingtonin johtamia amerikkalaisia englantilaisia vastaan. Hän rantautui Newportiin Rhode Islandille 10. heinäkuuta 1780, mutta jäi sinne toimettomana vuodeksi, koska hän ei halunnut hylätä ranskalaista laivastoa, jonka britit saartoivat Narragansettin lahdella. Viimein heinäkuussa 1781 Rochambeaun joukot pystyivät lähtemään Rhode Islandilta ja marssivat Connecticutin halki Washingtonin luo Hudsonjoelle muutaman kilometrin päähän New Yorkin kaupungista. Rochambeau hoiti diplomaatin ja kenraalin kaksoisvelvollisuudet vieraassa armeijassa hienosti vaikeissa olosuhteissa, joista vähäisin ei ollut hänen ja Washingtonin viileät välit. Tapaamista seurasi yhdistyneiden joukkojen kuuluisa marssi Yorktowniin, jossa ne 22. syyskuuta liittyivät Gilbert du Motier de Lafayetten joukkoihin. Yorktownissa Charles Cornwallisin johtamat englantilaiset joukot joutuivat antautumaan 19. lokakuuta, jolloin vihollisuudet päättyivät. Rochambeau oli koko ajan asettunut täysin Washingtonin komentoon ja komentanut joukkojaan osana Yhdysvaltain armeijaa. Tunnustukseksi hänen palveluksistaan Yhdysvaltain kongressi antoi hänelle ja hänen joukoilleen kansakunnan kiitokset ja lahjoitti hänelle kaksi englantilaisilta otettua tykkiä. Nämä tykit, jotka Rochambeau vei takaisin Vendômeen, takavarikoitiin vuonna 1792. Palattuaan Ranskaan Ludvig XVI antoi hänelle runsaasti suosionosoituksia. Hän sai Pyhän Hengen ritarikunnan kunniamerkin vuonna 1783 ja Ranskan marsalkan arvon vuonna 1791. Hänet myös nimitettiin Picardien kuvernööriksi. Vallankumouksen aikana hän johti Pohjoisarmeijaa vuonna 1790, mutta erosi vuonna 1792. Hänet pidätettiin suuren terrorin aikana, ja hän välttyi täpärästi giljotiinilta. Napoleon Bonaparte myönsi hänelle eläkkeen vuonna 1804, ja hänet palkittiin Kunnialegioonan suurupseerin ristillä. Viimeisinä elinvuosinaan Rochambeau saneli muistelmansa, jotka ilmestyivät kahtena niteenä Pariisissa vuonna 1809.
Koodin laskostus
Koodin laskostaminen on joidenkin tekstieditoreiden ja ohjelmointiympäristöjen ominaisuus, joka antaa mahdollisuuden piilottaa ja näyttää osia editoitavasta tiedostosta. Tämä auttaa käyttäjää käsittelemään suurempaa määrää tekstiä.
Laskostuksien tunnistaminen voi olla automaattista, useimmiten perustuen ohjelmointikielen syntaksiin, sisennykseen tai manuaalista.
Tekstin laskostus on samankaltainen ominaisuus jota käytetään laskostavassa editorissa, outlinereissa ja joissain tekstinkäsittelysovelluksissa.
Heinz Manchen
Manchen saavutti Helmut Nollin ja Helmut Heinholdin kanssa olympiahopeaa miesten perämiehellisessä kaksikossa Helsingissä 1952.
Dropper
Dropper on sukupuuttoon kuollut englantilainen koirarotu.
Luonne ja käyttäytyminen
Rotua kuvataan arvaamattomaksi.
Helmut Heinhold
Helmut Heinhold (1. heinäkuuta 1927 Bremen – 7. marraskuuta 2008 Herne) oli saksalainen soutaja ja olympiamitalisti.
Aristobulos Paneaslainen
Aristobulos (, ; n. 160 eaa.) oli hellenistinen juutalainen filosofi. Hän oli kotoisin Paneasta (Panias, Filippoksen Kesarea) ja vaikutti Aleksandriassa. Hän kuului peripateettiseen koulukuntaan, mutta hän sai vaikutteita myös platonilaisuudesta ja pythagoralaisuudesta. Häntä sata vuotta myöhemmin seuranneen Filon Aleksandrialaisen tavoin hän pyrki yhdistämään heprealaisia pyhiä kirjoituksia kreikkalaiseen ajatteluun.
Aristobuloksen mukaan Pythagoraan ja Platonin ajatukset olivat todellisuudessa peräisin Moosekselta. Näin hänen ajattelunsa muistutti aiempien juutalaisten historioitsijoiden Artapanoksen ja Eupolemoksen esittämiä ajatuksia.
Jaropolk
200px|right|thumb|Jaropolkin murha. Jaropolk I Svjatoslavitš (noin 958 – 11. kesäkuuta 980 Kiova) oli Kiovan Rusin ruhtinas vuosina 972–980. Hänen valtakautensa alkoi vuonna 972 Svjatoslav I:n kuoltua. Hän piti hyviä yhteyksiä Länsi-Eurooppaan. Suhteita Bysanttiin auttoi hänen kreikkalainen vaimonsa. Jaropolk oli Kiovan ruhtinaana kahdeksan vuotta, ja hänen valtakautensa päättyi vuonna 980, jolloin hänet murhattiin veljensä Vladimirin käskystä.
Iso Heinäjärvi (Jämsä)
Iso Heinäjärvi on Keski-Suomessa Jämsässä Ylä-Partalan kylän lähellä sijaitseva järvi.
Vesistösuhteet
Järvi sijaitsee Kymijoen vesistössä (vesistöaluetunnus 14) Suur-Päijänteen alueen (14.2) Arvajanjoen valuma-alueella (14.26), jonka Isojärven valuma-alueeseen (14.263) se kuuluu. Järven vedenpinnan korkeus on 142 metriä mpy.
Käyttöturvallisuustiedote
Käyttöturvallisuustiedote (KTT) on Suomen lain vaatima asiakirja, minkä sisältö pohjautuu Euroopan unionin REACH-asetukseen. KTT antaa tietoa muun muassa kemikaalin fysikaalisista ominaisuuksista, vaarallisuudesta, kuinka sitä käsitellään ja varastoidaan sekä kemikaalin hävittämisestä. Lisäksi käyttöturvallisuustiedotteessa kerrotaan kuinka toimia kemikaalitapaturman sattuessa.
Käyttöturvallisuustiedote on toimitettava sen jäsenvaltion virallisilla kielillä, joissa aine tai valmiste saatetaan markkinoille, jollei asianomainen jäsenvaltio toisin säädä. Suomessa siis suomeksi ja ruotsiksi. KTT on toimitettava maksutta paperimuodossa tai sähköisesti.
KTT koskee vain yritysten ja yliopistojen toimintaa, joten tavallisille kuluttajille käyttöturvallisuustiedotetta ei toimiteta.
Kemikaalit, joista käyttöturvallisuustiedote tulee toimittaa
Euroopan unionin alueella kemikaalitoimittajan on toimitettava käyttöturvallisuustiedote
Käyttöturvallisuustiedotteen sisältö
Käyttöturvallisuustiedote on 16 alakohtaa sisällään pitävä luettelo, joka kertoo yksityiskohtaisesti ja käyttäjäystävällisesti tietoa kemikaalin ominaisuuksista ja sen turvallisesta käytöstä. KTT tulee päivätä ja siitä tulee löytyä tietoa mm. kemikaalien terveys- ja ympäristövaaroista, suoja- ja turvatoimista kemikaalien käsittelyssä sekä toksikologisista tiedoista. Tarkemmin lueteltuna KTT:n täytyy sisältää:
Käyttöturvallisuustiedotteen tärkeys
Käyttöturvallisuustiedotteella on asiakirjana keskeinen osa turvallisen työympäristön luomisessa, koska se sisältää tiedon vaarallisista kemikaaleista ja niiden turvallisesta käytöstä. KTT on tärkeä, koska se toimii luotettavana tietolähteenä, kun halutaan tietää tiettyjen kemikaalien haitat ja vaarat sekä miten niitä voidaan ehkäistä. Organisaation kemikaaleista vastaavan henkilön velvollisuus on huolehtia käyttöturvallisuustiedotteiden saatavuudesta ja jos niitä puuttuu, hänen velvollisuutensa on pyytää ne kemikaalin valmistajalta tai maahantuojalta, jotta kemikaalien turvallinen käyttö pystytään takaamaan parhaiten.
Käyttöturvallisuustiedote on tärkeä myös, koska sen avulla voidaan arvioida kemikaalin vaarallisuutta jo ennen sen ostoa. Tällöin kemikaalin haitat ovat jo etukäteen ostajan tiedossa, jolloin hän on tietoinen kemikaalin oikeista käsittelytavoista sekä vaaroista ihmisille sekä ympäristölle. Ostaja voi myös tällöin etsiä mahdollisia korvaavia, turvallisempia kemikaaleja. Lisäksi KTT nopea saatavuus on tärkeää onnettomuustilanteiden sattuessa, koska se sisältää tiedot kemikaalin ominaisuuksista, jolloin osataan antaa onnettomuustilanteessa henkilölle oikeanlaista hoitoa.
Käyttöturvallisuustiedotteen luomat vastuut työpaikalla
Työntekijällä ja työnantajalla on vastuu, jotta työpaikalla toimitaan käyttöturvallisuustiedotteen, lain ja asetuksien antamien ohjeiden ja määräyksien mukaisesti. Työantajalla tulee olla tarvittava tuntemus työpaikalla käytettävistä kemiallisista tekijöistä ja ominaisuuksista, jotta voidaan tunnistaa vaarat ja tehdä riskien arviointi. Kemiallisista tekijöistä aiheutuvat vaarat tulee tunnistaa ja arvioida sellaiset riskit, joista voi olla varaa terveydelle tai turvallisuudelle. Mahdolliset riskit tulee poistaa tai vähentää mahdollisimman pieniksi. Jos riskiä ei pystytä poistamaan, tulee siihen varautua riskien arviointiin perustuvilla suojaustoimilla tai ennalta ehkäisevillä toimilla. Mahdollisten onnettomuuksien ja vaaratilanteiden varalta tulee laatia toimintasuunnitelma.
Työnantajan tulee antaa työntekijöille tarvittavaa koulutusta ja ohjausta:
Työntekijän vastuulla on toimia työnantajan asettamien ohjeiden ja määräyksien mukaisesti. Työntekijän on saamiensa ohjeiden ja opetusten sekä omien taitojensa mukaan pyrittävä huolehtimaan omasta ja muiden turvallisuudesta ja terveydestä. Työntekijän on pyrittävä ylläpitämään työpaikalla siisteyttä ja järjestystä, jotta riittävä turvallisuus ja terveellisyys säilyisi työpaikalla.
Työpaikalla käytettävistä kemikaaleista on pidettävä kauppanimen mukaista luetteloa työpaikalla. Luettelossa tulee käydä ilmi kemikaalien luokitustiedot sekä mistä kemikaalien käyttöturvallisuustiedotteet ovat saatavilla. Luettelo kemikaaleista sekä käyttöturvallisuustiedotteet tulee olla kaikkien työntekijöiden saatavilla.
Työnantajan pitää korvata sellaiset kemialliset tekijät, jotka voivat aiheuttaa syöpäsairauden vaaraa tai aineet, jotka voivat vaurioittaa perimää, jos se on kohtuudella toteutettavissa ja teknisesti mahdollista. Työntekijöitä, joilla on erityinen alttius tekijöille, jotka voivat aiheuttaa syöpäsairautta tai aineille, jotka voivat vaurioittaa perimää, ei saa käyttää töihin, joissa tällaisille aineille tai tekijöille voi altistua. Kaikissa tapaukissa työnantajan on kuitenkin pyrittävä käyttämään torjuntakeinoja vahinkojen välttämiseksi.
Duudsonit
Duudsonit (tunnetaan myös nimillä The Dudesons ja Extreme Duudsonit) on suomalainen esiintyjäryhmä, joka tunnetaan stunttien, jekkuilun ja yleisen sekoilun täyttämistä televisio-ohjelmistaan. Duudsonien ensiesiintyminen televisiossa tapahtui kaapelitelevisiokanava MoonTV:llä tammikuussa 2001. Televisiosarjojen ohella ryhmä julkaisi myös elokuvan. Duudsonit saivat kansainvälistä menestystä, ja sarja Duudsonit Amerikassa pyöri yhdysvaltalaisella MTV-kanavalla vuonna 2010 ja esitettiin Subilla vuonna 2011. Ohjelman jälkeen Duudsoneita haluttiin viedä uuteen suuntaan, ja Subilla käynnistyi sarja Duudsonit tuli taloon alkuvuodesta 2012. Ryhmään kuuluvat Jukka Hildén, Jarno ”Jarppi” Leppälä, Hannu-Pekka ”HP” Parviainen ja Jarno Laasala.
Tausta
Duudsonit ovat tunteneet toisensa lapsesta asti ja kun Jarno Laasala sai ensimmäisen videokameransa 1990-luvun puolivälissä, he aloittivat rullalautailu-, lumilautailu- ja maastopyöräilyvideoiden kuvaamisen. Duudsonit julkaisivat muutamia pienimuotoisia, itsekustannettuja VHS-koosteita 1990-luvun lopussa. He tekivät videoiden toteutuksen alusta alkaen itse Laasalan toimiessa ohjaajana, kuvaajana ja leikkaajana. Pohjalaisnelikko aloitti videofilmailun vuonna 1997.
Extreme Duudsonit
250px|thumb|Duudsonit [[Lillehammerissa, Norjassa vuonna 2008.]] Kun Laasala meni työharjoitteluun kaapelikanava MoonTV:lle tammikuussa 2000, hän sai idean omasta televisiosarjasta, jossa tehtäisiin extreme-temppuja. TV-pilotti oli valmis elokuussa 2000. MoonTV halusi ostaa sarjan ja kahdeksanosainen Extreme Duudsonit – Maailmankiertue 1 alkoi näkyä kanavalla tammikuussa 2001. Saman vuoden kesällä sarja alkoi myös Nelosella.
Vuonna 2002 Duudsonit tekivät sarjan toisen tuotantokauden, Maailmankiertue 2, ja 2003 ilmestyi Maailmankiertue 3. Televisiosarjat olivat puhtaasti extreme-stunttien varaan rakennettuja kokonaisuuksia.
Syksyllä 2004 Nelosella alkoi Duudsoni Elämää -televisiosarja, jossa Duudsonit kehittivät tyylinsä tarinallisempaan muotoon, ja painoarvoa annettiin entistä enemmän piloille, piilokameroille ja huumorikohtauksille.
Rabbit Films
Kun Duudsonit aloittivat televisiouransa vuonna 2000, he perustivat Rabbit Films -tuotantoyhtiön. Yhtiö vastaa Madventures- ja Kill Arman -ohjelmien kansainvälisestä levityksestä. Lisäksi Rabbit Films toimii Biisonimafia-sarjan vastaavana tuottajana. Rabbit Filmsin toimitusjohtajana on toiminut syyskuusta 2014 lähtien Olli Suominen.
The Dudesons: kansainvälinen tuotanto
Vuonna 2004 Duudsonit alkoivat suunnitella englanninkielistä tuotantoa. Tästä syntyi Duudsonit-elokuva, täyspitkä elokuva, joka sai ensi-iltansa Suomen elokuvateattereissa keväällä 2006. Ristiriitaisista arvosteluista huolimatta elokuva menestyi hyvin, etenkin DVD-markkinoilla. Elokuva palkittiin Jussi-gaalassa ”Yleisön Suosikkielokuva” -palkinnolla vuotta myöhemmin. Elokuva sai maailmanlaajuisen DVD-levityksen, jossa tärkeimmiksi markkina-alueiksi muodostuivat Yhdysvallat ja Australia.
Vuonna 2005 Duudsonit aloittivat kahdeksanosaisen The Dudesons -televisiosarjan tekemisen, joka esitettiin ensimmäisenä Australiassa keväällä 2006. Sarja myytiin ensimmäisen vuoden aikana yli 20 maahan ja vuonna 2008 jo yli 40 maahan. Sarja koottiin pääosin aiemmasta materiaalista, josta osa oli dubattu ohjelmaan. Sarjaa on esitetty muun muassa Yhdysvalloissa, Englannissa, Ranskassa, Saksassa, Australiassa, Italiassa ja Etelä-Koreassa.
Vuonna 2008 Duudsonit saivat valmiiksi toisen tuotantokautensa englanninkielistä The Dudesons -televisiosarjaa. Sarja esitettiin Suomessa Nelosella 2008. Sarjassa oli kahdeksan 30 minuutin pituista jaksoa ennennäkemätöntä materiaalia. Sarjan sisältö muuttui tarinavetoisemmaksi ja huumoripitoisemmaksi, mutta extreme-stunteilla oli edelleen tärkeä rooli. Vuonna 2007 julkaistiin myös Ylpeän häjy mahtiboksi, jossa esitetään muun muassa Duudsonien ensimmäinen, toinen ja kolmas maailmankiertue sekä Duudsonielämää.
Ennen kolmatta kautta Duudsonit ilmoittivat siirtyvänsä Subille. The Dudesons -sarjan kolmas tuotantokausi esitettiin Suomessa 9. tammikuuta – 6. maaliskuuta 2009. Neljäs tuotantokausi esitettiin Suomessa 15. tammikuuta 2010 alkaen.
The Dudesons -televisiosarjan eri tuotantokausia on esitetty yhteensä yli 150:ssä maassa.
Duudsonit Amerikassa
Duudsonit Amerikassa on yhdysvaltalaiselle MTV-kanavalle tehty 12-osainen tv-sarja. Kuuden miljoonan dollarin budjetilla Yhdysvalloissa kuvattu sarja sisältää Duudsonit-temppuja ja -stuntteja. Kuvauksissa sattui useita vakavia onnettomuuksia. Jarppi Leppälän selkä murtui heti kuvauksien alussa ja Jukka Hildén poltti pahoin kasvonsa sekä mursi häntäluunsa.
Sarja tuotettiin yhteistyössä Jackass-sarjan luojien Jeff Tremainen ja Johnny Knoxvillen kanssa. Ensimmäinen jakso nähtiin MTV-kanavalla 6. toukokuuta 2010. Sarja esitettiin Suomessa Subilla 14. tammikuuta – 1. huhtikuuta 2011.
Myöhempi tuotanto
Duudsonit Amerikassa ei menestynyt odotetusti ja oli henkisesti raskas kokemus ryhmän jäsenille, ja sen jälkeen Duudsoneita päätettiin viedä uuteen suuntaan. Televisiosarjassa Duudsonit tuli taloon esiintyjäryhmä auttoi lapsiperheitä näiden ongelmien kanssa.
Vuonna 2019 julkaistiin televisiosarja Duudsonit: Päällikkö.
Muu medianäkyvyys
Duudsonit juonsivat usean vuoden ajan Nelosen Törkytorstai-televisio-ohjelmaa.
Vuoden 2008 lopulla Duudsonit juonsivat osan Latinalaisen Amerikan MTV-gaalasta Los Premiosissa Meksikossa.
Vuonna 2010 Duudsonien Jukka ja Jarppi edustivat 5. kesäkuuta Los Angelesissa järjestetyssä MTV Movie Awardseissa ja myöhemmin saman vuoden marraskuussa he juonsivat MTV Europe Music Awards -gaalan lähetyksen USA:n MTV-kanavalle. Syksyllä 2010 Duudsonit ilmoittivat olevansa mukana maailmanlaajuisen levityksen saavassa Jackass 3D -elokuvassa. Elokuva tuotti avausviikonloppuna yli 50 miljoonaa dollaria.
Duudsonit ovat juontaneet Rabbit Filmsin tuottamaa Posse-viihdeohjelmaa MTV3:lla yhdessä Aku Hirviniemen ja Jaakko Saariluoman kanssa syksystä 2014 alkaen.
Palkinnot ja tunnustukset
Vuonna 2009 Jarno Laasala ja Jukka Hildén palkittiin Madventuresin ulkomailleviennistä YleX-kanavan Vuoden tuorein kulttuuriteko -palkinnolla.
Duudsonit palkittiin neljännestä tuotantokaudesta Kultaisella Venlalla tammikuussa 2011. Yleisö-Venla luovutetaan kaikille avoimen äänestyksen perusteella parhaalle suomalaiselle tv-ohjelmalle. Parhaan ohjelman lisäksi Jarppi Leppälä oli ehdolla myös parhaan tv-esiintyjän kategoriassa.
Vuonna 2011 Duudsonit Amerikassa -sarjan seitsemännessä jaksossa HP:n moottorikelkalla tekemä hyppy tulimeren läpi palkittiin amerikkalaisella COLA (The California On Location Awards) -palkinnolla.
Kesäkuussa 2011 Duudsonit voittivat ambulanssiksi tuunatulla Cadillac Escaladellaan Gumball 3000 -julkkisrallin pääpalkinnon, Spirit of Gumball -pystin.
Vuoden 2012 kesäkuussa Duudsonit pokkasivat Britney-possuksi tuunatulla autollaan Bullrun-julkkisrallin pääpalkinnon, Spirit of Bullrun -pokaalin. Duudsoneilla oli Britney-niminen possu, joka kuoli kesäkuussa 2012. Britneyn maalliset jäännökset ripoteltiin pitkin Highway 101:tä Yhdysvalloissa.
Elokuussa 2012 Duudsonit tuli taloon sai Formaatti-Finlandia-palkinnon. Syyskuussa 2014 julkaistiin Duudsonit-postimerkkiarkki. Arkkia painettiin 300 000 kappaletta, mutta myöhemmin paljastettiin, että lisäksi painettiin 3 000 ”jekkuarkkia”, joissa on pieniä eroavuuksia, muun muassa Jarpilla on peukalo. Nämä on sekoitettu muiden arkkien joukkoon ja lähetetty myytäväksi.
Can-can
pienoiskuva|[[Henri de Toulouse-Lautrecin ikuistamia can-can-tanssijattaria 1800-luvun värilitografiassa.]]
Can-can on 1830-luvun Pariisissa kehittynyt kabareetanssin muoto, jolle ominaista ovat tanssijattarien sääripotkut (battement) ja hameen nostot, sekä aikanaan kiusalliseksi koettu paljastava pukeutuminen, kuten korsetit, alushameet ja sukkanauhat. Usein can-cania säestää Jacques Offenbachin operetin Orfeus manalassa (1858) toisen näytöksen toisen kohtauksen helvetintanssimusiikki, joka nykyään yhdistetään lähtemättömästi can-can-tanssiin. Kuuluja can-can-tanssijattaria ovat La Goulue ja Jane Avril.
Ukrainan jääpallomaajoukkue
Ukrainan jääpallomaajoukkue edustaa Ukrainaa kansainvälisissä jääpallokilpailuissa. Ukraina osallistui Jääpallon maailmanmestaruuskilpailuihin ensimmäistä kertaa vuonna 2013. Ensimmäisissä MM-kilpailuissaan se jäi kilpailujen viimeiseksi, sijalle 14. . Vuoden 2014 kisoissa joukkue oli 16., taakse jäi ainoastaan Somalia. Vuoden 2015 kisoihin, jotka pidettiin Venäjällä, joukkue ei osallistunut. Parhaimmillaan joukkueen sijoitus on ollut 11. vuonna 2016.
290px|thumb|Ukraina 2013.
Anópoli (Iraklion)
Anópoli on Kreikan kylä, joka sijaitsee Kreetan saarella. Se kuuluu hallinnollisesti Chersónisoksen kuntaan, Iraklionin alueyksikköön ja Kreetan alueeseen. Kylän väkiluku on 218 (vuonna 2011).
pienoiskuva|vasen|Anópolin kylää. Anópolin kylä, suomeksi ”Yläkaupunki", sijaitsee noin 17 kilometriä itäkaakkoon Iraklionin kaupungista ja noin kolme kilometriä sisämaahan saaren pohjoisrannikosta eli Kreetanmeren rannasta. Se on rakennettu noin 205 metrin korkeuteen merenpinnasta laskettuna. Kylä mainitaan ensimmäisen kerran venetsialaisvallan aikaisissa lähteissä vuonna 1271. Kylän tärkein kirkko on omistettu Pyhille arkkienkeleille (Ágioi Archistratígoi).
Anópoli muodostaa myös laajemman kyläyhdyskunnan (Δημοτική Κοινότητα Ανωπόλεως, Dimotikí Koinótita Anopóleos), johon kuuluvat varsinaisen Anópolin kylän lisäksi rannikolla sijaitsevat kylät Kokkíni Cháni ja Goúrnes sekä Johannes Teologin luostari (Moní Agíou Ioánnou Theológou). Koko yhdyskunnan väkiluku on 3 604.
Aiemmin kylä kuului Goúvesin kuntaan ja vuodesta 2011 lähtien Chersónisoksen kunnan Goúvesin kunnallisyksikköön.
Vestan neitsyet
thumb|Vestan neitsyttä esittävä korkokuva Vestan neitsyet eli vestaalit tai vestaalittaret olivat kotilieden jumalattaren Vestan papittaria antiikin Roomassa. Alun perin Rooman kuningas valitsi tehtävään kaksi vestaalia, sitten luku kohotettiin neljään ja lopulta kuuteen. Valinta myös siirtyi pontifex maximukselle, Rooman ylipapille.
Vóio
Vóio, antiikin Boion , on vuori ja vuorijono Píndos-vuoristossa Makedoniassa Pohjois-Kreikassa. Sen korkeus on metriä.
Vestan neitsyet
Ehdolle asetettavan tytön tuli olla iältään kuuden ja kymmenen välillä, eikä hänellä saanut olla ruumiillisia tai henkisiä vammoja. Tytön tuli lisäksi olla vapaiden Rooman kansalaisten tytär. Vestan neitsyeksi valittu antoi siveyslupauksen ja palveli tehtävässään 30 vuotta. Kymmenen ensimmäistä vuotta kuluivat vestaalin tehtävien opiskeluun, seuraavat kymmenen tehtävien hoitoon Vestan temppelissä ja viimeiset kymmenen tehtävien opettamiseen seuraajille. Yksi Vestan neitsyistä toimi papitarten johtajana nimikkeenään virgo Vestalis maxima.
Sam & Max: The Devil’s Playhouse
Sam & Max: The Devil's Playhouse on Telltale Gamesin kehittämä seikkailupeli. Peli on julkaistu vuonna episodeittain Windowsille, PlayStation 3:lle ja Macintoshille.
Vestan neitsyet
Vestaalien tärkein tehtävä oli vartioida ja pitää yllä Vestan temppelissä palavaa pyhää tulta. Tämän lisäksi he osallistuivat uhrimenojen valmisteluihin ja esiintyivät juhlissa pontifex maximuksen seurassa. Vestaalit asuivat temppelin vieressä sijainneessa talossa, Atrium Vestaessa. Vestan neitsyet saivat useita etuoikeuksia, ja heitä kunnioitettiin suuresti. Heiltä kuitenkin edellytettiin tehtäviensä moitteetonta hoitoa. Jos tuli pääsi sammumaan, vestaali ruoskittiin, ja siveyslupauksensa rikkonut vestaali haudattiin elävältä. Palveluksensa jälkeen Vestan neitsyellä oli lupa mennä naimisiin ja hankkia lapsia. Useimmat pysyivät kuitenkin naimattomina.
Sam & Max: The Devil’s Playhouse
Se on pelitalon kolmas Sam & Max -aiheinen peli, joista aikaisemmat kaksi ovat Sam & Max Save the World ja Sam & Max Beyond Time and Space.
Vestan neitsyet
Vestaalit olivat erittäin arvostettuja ja rikkaita kansalaisia, joiden mielipiteitä kuunneltiin ja joilta kysyttiin tärkeitä asioita. Kun he liikkuivat Rooman kaduilla, heitä kuljetettiin kantotuolissa, ja liktori kulki heidän edellään.
Vóio
Vóio-vuori sijaitsee Länsi-Makedonian alueella, tarkemmin Kastorián alueyksikön lounaisosassa ja Kozánin alueyksikön länsiosassa. Sen länsipuolella sijaitsee Grámmos-vuori ja lounaispuolella Smólikas-vuori. Vóion kunta on nimetty vuoren mukaan.
Vestan neitsyet
Viimeinen tunnettu Vestan neitsyt oli Coelia Concordia. Papitarten toiminta lakkautettiin lopullisesti vuonna 394.
Vóio
Vuoren antiikin aikainen nimi on oletettavasti boiotialaisten heimon ja myös nykyisen Boiotian nimen taustalla.
Laurales
Laurales on kasvilahko, joka kuuluu varhaisten koppisiemenisten magnolidien kladiin. Siihen kuuluu seitsemän heimoa, joihin sisältyy puuvartisia kasveja. Lehtiasento on läheisestä Magnoliales-lahkosta poiketen vastakkainen ja kukat sijaitsevat viuhkomaisissa kukinnoissa ja ovat maljakehäisiä (pohjus muodostaa putkimaisen rakenteen, jonka reunalla kehälehdet ja heteet ovat). Hedelmät ovat avautumattomia ja yksisiemenisiä, ja putkimainen pohjus (hypanthium) säilyy hedelmäasteelle.
Heimot
Lahkossa on nykyisen käsityksen mukaan seitsemän heimoa:
Uraanipentakloridi
Uraanipentakloridi eli uraani(V)kloridi (molekyylikaava UCl5) on uraanin eräs kloridi. Se muodostaa huoneenlämpötilassa tumman ruskeita kiteitä. Uraanipentakloridia voidaan valmistaa useilla eri tavoilla, mutta saanto ja tuotteen puhtaus ovat kaikilla valmistustavoilla huonoja, koska yhdiste hajoaa herkästi muiksi uraanin klorideiksi jo alle 100 °C lämpötiloissa. Yhdiste on erittäin hygroskooppista, ja se hajoaa vedessä välittömästi U4+ ja U6+ ioneiksi. Se reagoi herkästi useimpien orgaanisten liuottimien kanssa, mutta ei liukene kuitenkaan bentseeniin, ksyleeniin tai isopropyylieetteriin.
Uraanipentakloridi on polymorfista ja sillä on kaksi kiderakennetta: α-UCl5 on monoliininen kun taas β-UCl5:n rakenne on trikliininen. α-UCl5 on näistä yleisemmin tavattu.
Eräs yhdisteen valmistustapa on kloorata uraanitrioksidia (UO3) tai triuraanioktaoksidia (U3O8) hiilitetrakloridilla 80–250 °C paineen alla. Toinen varsinkin laboratoriomittakaavassa toimiva tapa on uraaniheksakloridin (UCl6) hajottaminen huoneenlämpötilassa hiilitetrakloridilla, dikloorimetaanilla, tai 1,2-dikloorietaanilla. UO3 voidaan myös pelkistää piitetrakloridilla 400 °C lämpötilassa.
Anópoli
Anópoli (, ; ”Yläkaupunki”) voi viitata seuraaviin paikkoihin Kreikassa:
Svjatoslav I
200px|right|thumb|Maalaus Svjatoslavista. Svjatoslav I (s. 942 – k. maaliskuu 972) (ukr. Святослав Ігорович, ven. Святослав Игоревич) oli Kiovan Rusin ruhtinas vuodesta 962 kuolemaansa asti vuoteen 972. Hänestä tuli ruhtinas hänen isänsä kuoltua. Hänen varsinainen valtakautensa alkoi hänen äitinsä Olgan luovuttua vallasta. Svjatoslav pysyi koko elämänsä pakanana, vaikka hänen äitinsä oli omaksunut kristinuskon.
Svjatoslavin ensimmäinen teko oli hävittää heikentyneen kasaarivallan tukikohta Sarkel Donin varrelta. Tämän seurauksena hän pystyi alistamaan vjatitsien heimon Donista ja Okajoen laaksosta. Vuonna 968 kasaarien alaiset petsenegit tekivät rajun hyökkäyksen Kiovaan. Svjatoslav kosti tämän tuhoamalla Kasaarien pääkaupungin Itilin ja hajotti koko kasaarivaltion. Bysantin keisari Nikeforos II Fokas pyysi apua Svajatoslavilta vuonna 969 tuhotakseen voimistuneen Bulgarian. Svjatoslav suostui antamaan apua ja ihastui Tonavaan, niin että aikoi siirtää valtakunnan keskuksen sinne. Bysantin keisarinvaihdoksen hämmingeissä hän lähti ryöstämään myös Bysantin alueita Tonavan eteläpuolelta, kunnes keisari Johannes I Tzimiskes päihitti hänet vuonna 971. Svjatoslav joutui palaamaan kotiin, mutta matkalla petsenegit surmasivat hänet vuonna 972.
Svjatoslavin kuoltua maa jaettiin kolmen pojan kesken. Vanhin Jaropolk sai Kiovan ja Etelä-venäjän. Lisäksi hän sai yliruhtinaan aseman. Toiseksi vanhin, Oleg, sai drevljaanien maan ja nuorimmasta, Vladimirista, tuli Novgorodin käskynhaltija.
Svjatoslav oli ensimmäinen Kiovan ruhtinas, jonka nimi ei ollut skandinaavitaustainen. Tämä heijastelee rusien eli Venäjälle ja Ukrainaan asettuneiden viikinkien slaavilaistumista.
Pershing (ohjus)
200px|thumb|Pershing II-ohjuksen laukaisu
Pershing I
Alkuperäisen Pershing-ohjuksen ensimmäinen koelaukaisu tehtiin vuonna 1960, ja ohjus otettiin käyttöön viimeistään 1963. Sitä alettiin välittömästi sijoittaa Länsi-Saksaan. Ohjuksen W50-ydinkärjen räjähdysvoima oli 400 kilotonnia.
Pershing Ia
Vuosian 1969–1970 käyttöönotettu Pershing Ia oli Pershing I, jossa oli nopeampi laukaisuaika ja uudempi elektroniikka, korvasti lähes täysin Pershing I -järjestelmän. Ohjuksen kantama 740 km, tarkkuus 150 metriä, kärjen suurin räjähdysvoima 400 kilotonnia.
Pershing II
Pershing II laukaistiin ensi kerran koemielessä 1977. Ohjuksessa oli MARV-kärki, eli ohjautuva paluukärki. Sen tutkaohjaus mahdollisti jopa 50 metrin tarkkuuden.
Sijoittaminen Länsi-Eurooppaan 1980-luvulla
Naton sotilaskomento päätti 12. joulukuuta 1979 sijoittaa Länsi-Eurooppaan 108 Pershing II ohjusta ja 464 risteilyohjusta seuraaviin Nato-maihin: